**“RAZMENI” INFO DAN**

**POZIV ZA UČESNIKE**

**Saznajte sve o razmenama mladih u regionu na jednom mestu!**

Beograd, Srbija, 18.12.2018.

|  |
| --- |
| Razmena kultura, tradicija, načina života ljudi u regionu, stvaranje novih prijateljstava sa vršnjacima iz drugih zemalja i sticanje novih znanja i veština, sve to vodi ka boljem međusobnom razumevanju, a samo razumevanje i uvažavanje može podstaći saradnju. Upravo omladinska razmena kao metoda rada pruža priliku grupama mladih iz različitih društava da se sastanu, razmenjuju iskustva, upoznaju, da uče jedni od drugih kroz različite metode neformalnog obrazovanja, i time dovedu do boljih odnosa u regionu Zapadnog Balkana.**AL’ KAKO DO KVALITETNIH OMLADINSKIH RAZMENA U REGIONU?**Ukoliko vaša organizacija sprovodi omladinske razmene ili namerava da počne sa njihovim sprovođenjem, pozivamo vas da se prijavite za “RAZMENI – INFO DAN” koji Udruženje građana Libero realizuje uz podršku Regionalne kancelarije za saradnju mladih, u okviru projekta “Razmeni – ka regionalnoj saradnji i pomirenju”. Na jednom mestu ćete imati prilike da saznate sve o omladinskim razmenama što vas je oduvek interesovalo, upoznate se sa specijalno dizajniranim priručnikom za sprovođenje omladinskih razmena u regionu, razgovarate sa donatorima u ovoj oblasti i razmenite iskustva i povežete se sa potencijalnim partnerima iz škola ili civilnog i državnog sektora. **PRIRUČNIK** > Svi učesnici će imati prilike da se upoznaju sa „Razmeni“ priručnikom koji čitaoca vodi korak po korak kroz detaljna uputstva za realizaciju interkulturalnih omladinskih razmena u regionu, od ideje, preko pisanja projektne aplikacije i pronalaženja finansijskih sredstava, do same implementacije razmene i multiplikovanja njenih efekata. Ovaj priručnik je nastao kao rezultat istraživanja kapaciteta organizacija da se bave omladinskim razmenama u regionu i treninga sa predstavnicima škola, lokalnih samouprava i civilnog sektora. ***Svi učesnici će dobiti besplatan primerak priručnika „Razmeni – ka regionalnoj saradnji i pomirenju“.*****DONATORI** > Zašto su omladinske razmene i uopšte mobilnost mladih važni za razvoj boljeg i perspektivnijeg regiona. O tome će vam iz svoje perspektive pričati donatori koji čiji je fokus rada upravo na podsticanju interkulturalnih razmena. Ovom prilikom oni će predstaviti svoje programe kroz koje možete aplicirati za dobijanje finansijskih sredstava, kao i planove razvoja ovog aspekta u budućnosti. ***Ne propustite priliku da se povežete sa donatorima, upoznate sa njihovim programima i planovima za budućnost.*****NOVI PARTNERI** > Razmeni Info Dan će na jednom mestu okupiti veliki broj predstavnika škola, lokalnih samouprava i organizacija civilnog društva. Iskoristite priliku da sa njima razmenite svoje ideje i iskustva, i stvorite nova partnerstva koja će kroz realizaciju omladinskih razmena unaprediti prilike za mlade ljude u regionu Zapadnog Balkana. ***Novi partneri čekaju na vas.***  |

|  |
| --- |
| KO SE MOŽE PRIJAVITI? |

Za “Razmeni Info Dan” se mogu prijaviti svi koji:

* su predstavnici škola, lokalnih samouprava ili organizacija civilnog društva sa teritorije Srbije
* planiraju da sprovode omladinske razmene u bliskoj budućnosti ili ih već sprovode
* smatraju da je razmena metod rada koji doprinosi pomirenju u region
* su otvoreni za nove ideje, iskustva i partnerstva.

Prijavljivanje se vrši putem aplikacionog formulara koji se nalazi na ovom [LINK](https://goo.gl/forms/7LYnCAyP6q5SFpVn2)-u.

|  |
| --- |
| DETALJI |

Datum: 18. 12. 2018. u period od 10.00h do 14.00h

Mesto: Gnezdo – Kancelarija za mlade grada Beograda, Masarikova 5, VI sprat

Radni jezik: Srpski

Podržan od strane Regionalne kancelarije za saradnju mladih

|  |
| --- |
| TROŠKOVI |

Oganizator snosi troškove hrane, kafe pauza i materijala za rad. Organizator će refundirati troškove prevoza učesnicima koji dolaze **najekonomičnijim vidom prevoza.**

|  |
| --- |
| KAKO SE PRIJAVITI? |

Popunjavam aplikacije koja se nalazi na sledećem linku: [RAZMENI APLIKACIONI FORMULAR](https://goo.gl/forms/7LYnCAyP6q5SFpVn2)

|  |
| --- |
| **Rok za prijavu: 07.12.2018.** |

**Za sva dodatna pitanja i informacije možete nas kontaktirati putem mejla:**

**office@libero.org.rs**